Ulvetanna

Ulvetanna er en fjelltopp i Drygalskifjella i Dronning Maud Land. Toppen ligger i Fenriskjeften, tre kilometer nord for Kinntanna. Toppen måler 2931 moh. og er den høyeste i Drygalskifjella.

Området ble flyfotografert og undersøkt under den norske antarktisekspedisjonen 1956–60. Dette dannet grunnlag for utarbeidelse av kart over området, og i samme forbindelse ble toppen navngitt.

Ulvetanna og en rekke andre topper i området ble besteget første gang i 1994 av en norsk ekspedisjon ledet av Ivar Tollefsen.Józef Nyka: Jøkulkyrkia, Queen Maud Land. "American Alpine Journal" 69 (37), 1995, s. 225.

 Se også 
Liste over fjell i Dronning Maud Land

 Referanser 

Kategori:Fjell i Dronning Maud Land
Kategori:Artikler i Antarktis-prosjektet
Kategori:Orvinfjella
Kategori:Fjell over 2000 meter